Kombinácia Euthyroxu a Neurinu Nootrogen
Dobry den. Chcem sa spytat, ci mozem uzivat vyzivovy doplnok Neurinu Nootrogen pri sucasnom uzivani euthyroxu75? Dakujem.
Dobrý deň,
ďakujeme za Vašu otázku.
Kofeín obisahnutý vo výživovom doplnku NEURINU NOOTROGEN môže potencovať spolu s užívaním Euthyroxu vznik tachykardie. Taktiež ginkgo prítomné v uvedenom výživovom doplnku môže ovplyvňovať účinok lieku Euthyrox, hoci výsledky klinických štúdií sú nejednoznačné. Napriek tomu Vám jeho užívanie odporúčam konzultovať s predpisujúcim lekárom, ktorému je známy Váš zdravotný stav a vie zvážiť benefit uvedenej kombinácie a možné riziká z nej vyplývajúce.
Prajem pekný zvyšok dňa.
S pozdravom
PharmDr. Veronika Kiabová